คุณค่ะ หนูอายุ13ปีแล้วแต่ประจำเดือนยังไม่มาแล้วเมื่อวันที่19-21 มิถุนายน มีการตกขาวค่ะ มันเป็นเพราะสาเหตุอะไรค่ะ
สวัสดีค่ะ การที่ประจำเดือนยังไม่มา ในช่วงอายุ 13 ปี ก่อนอื่นอาจต้องพิจารณาว่า ไม่เคยมีประจำเดือนมาก่อนเลยตั้งเเต่วันรุ่น หรือเคยมีมาตลอด เเล้วเพิ่งขาดหายไป หรือเลื่อนออกในช่วงเดือนนี้ค่ะ เนื่องจาก ถ้าไม่เคยมีประจำเดือนมาก่อนเลย เเนะนำให้มาพบสูตินรีเเพทย์เพื่อหาสาเหตุก่อนค่ะแต่ถ้าเคยมีประจำเดือนมาก่อน เเล้วประจำเดือนเลื่อนออกเช่นนี้ อาจต้องเริ่มจาก ทำความเข้าใจเรื่องประจำเดือน (Menstruation) ก่อนค่ะ โดยทั่วไป เมื่อเข้าสู่วัยเจริญพันธุ์ ระดับฮอร์โมนในร่างกายมีการเปลี่ยนเเปลง ทำให้มีประจำเดือน ในช่วง 3-4 ปี แรก อาจมีได้บ้างที่รอบเดือนอาจไม่มาสม่ำเสมอ ห่างไปบ้าง แต่พอระบบฮอร์โมนพัฒนามากขึ้น ต่อมาประจำเดือนจะมาสม่ำเสมอทุกเดือนค่ะ โดยที่รอบประจำเดือนสามารถคลาดเคลื่อนได้ 24-38วัน ค่ะซึ่งเกิดจากการที่บางรอบเดือนไม่มีการตกไข่ค่ะ จึงทำให้มีการเลื่อนออกทั้งนี้การที่รอบประจำเดือนห่างนานมากกว่า 38 วันถือว่าผิดปกติค่ะ ทั้งนี้สามารถเกิดได้จากหลายสาเหตุค่ะประจำเดือนไม่มาสาเหตุเเรก คือ การตั้งครรภ์ ดังนั้น ถ้ามีเพศสัมพันธ์ที่มีความเสี่ยงต่อการตั้งครรภ์อาจต้องตรวจปัสสาวะเพื่อดูการตั้งครรภ์ร่วมด้วยค่ะแต่ถ้าไม่พบการตั้งครรภ์ ส่วนมากมักเกิดจากการที่ไม่ตกไข่ค่ะ ถ้าเป็นเช่นนี้ อาจสังเกตอาการได้ค่ะ ถ้าเกิน 3 เดือน ประจำเดือนยังไม่มา เเนะนำให้มาพบเเพทย์ค่ะ เนื่องจาก อาจเกิดจากสาเหตุอื่นได้อีก เช่น ฮอร์โมนอื่นๆ ผิดปกติ เช่น โปรเเลคติน ไทรอยด์ หรือ ภาวะเครียด ไม่สบาย น้ำหนักตัว หรือถุงน้ำรังไข่ค่ะส่วนตกขาว อาจเกิดได้จากหลายสาเหตุคะ เช่น การติดเชื้อในช่องคลอด จากเชื้อรา หรือเเบคทีเรีย หรือปรสิต ซึ่งเเต่ละสาเหตุให้การรักษาที่แตกต่างกัน ดังนั้น การมาพบสูตินรีเเพทย์ จะช่วยเลือกการรักษาที่ถูกต้องมากที่สุดค่ะ